Yekker wemcic meskin, terra-t tmara, yeṭṭef abrid-is, yettnadi ɣef win ara s-dyefken aman itedduitedduiteddu, almi i yufa yiwet n tala ɣef yiri n webrid, yeqseḍ-itt, yenna-as amcic: - A tala! Greɣ-am rebbi ma ur yi-d-tefkiḍ cwiṭ n waman, ad ten-awiɣ i ufellaḥ, afellaḥ ad yi-d-yefk leḥcic, leḥcic ad t-awiɣ i taɣaḍt, taɣaḍt ad yi-d-teẓẓeg ayefki, ayefki ad tmuddeɣ i yemma-jida, yemma-jida ad yi-d-terr taseṭṭa-inu - Tenṭeq-d tala ɣur-s, tenna-as tala: Ɛni ur teẓriḍ ara liḥala-agi deg wacu i lliɣ?! Nekk ur k-d-ttakeɣ ara aman, alamma tewwiḍ-iyi-d abennay ara yi-yebnun.